
Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1

Narva Täiskasvanute Kooli  õpilaste vastuvõtmise kord
I. Üldsätted.
Õpilaste vastuvõtu kord kehtestakse Haridus- ja teadusministri 06.12.2005. a. määruse nr. 52: "Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord" , 16.01.2002. a. määruse nr. 16:"Põhikooli ja gümnaasiumi õhtuses ja kaugõppevormis õppimise ning põhikooli ja gümnaasiumi eksternina lõpetamise tingimused ja kord", „Täiskasvanute koolituse seadus” ja Narva Linnavolikogu korralduse nr. 201 09.03.2005.a. alusel.

(1)Kord määrab 7.-12. klassi õpilaste vastuvõtmise tingimusi järgmistele õppevormidele:
· Päevane õpe
· Õhtune õpe
· Kaugõpe
· Üksikainete õpe
· Ekstern

(2) Kooli teeninduspiirkonnad on Narva, Narva-Jõesuu, Sillamäe ja lähedased vallad.

II. Kooli vastuvõtu kord.

(1) Põhikooli (7.-9. кl.) klassidesse võetakse vastu õpilased, kes on 1. oktoobriks saanud või saavad 17 aastaseks .
(2) Gümnaasiumiklassidesse vastuvõtul vanuselisi piiranguid ei ole

(3) 10.-12. klassi võetakse vastu õpilasi, kes katkestasid õpinguid erinevatel põhjustel üldhariduslikus päevakoolis, kutseõppeasutustes ja teistes Eesti Vabariigi õppeasutustes või välismaal.
(4) Välisriigi õppeasutusest tulnud õpilase puhul tuleb sisseastuja poolt esitada välisriigi õppeasutuses
      omandatud haridust tõendav dokument või selle ametlikult kinnitatud ärakiri.
(5) Kutseõppeasutustes õpingud katkestanu esitab koolile kas akadeemilise õiendi, kuhu on märgitud
      läbitud üldainete kursuste mahud tundides ja arvestuste ning eksamite hinded.
      Kutsekoolidest saabunud õpilase klassidesse määratlemisega tegeleb õppealajuhataja. 
(6) Isikud, kes soovivad kooli eksternina lõpetada, esitavad avalduse ja haridust tõendavad dokumendid või nende kinnitatud koopiad hiljemalt 1. novembriks.

· Ainekonsultatsioonid korraldatakse veebruaris-märtsis.

· Aineeksamid korraldatakse kevadevaheajal.
· Lõpueksamid toimuvad  tähtaegadel mis on määratud haridus- ja teadusministrina iga aasta.  
(7)
Õppeaasta jooksul saabunud õpilased esitavad kooli direktori allkirja ja kooli pitseriga kinnitatud klassitunnistust ja väljavõtet jooksvate või kursuste hinnetega.
III. Õpilaste vastuvõtu kord põhikooli (7. - 9. klassi ).

(1) Põhikooli vastuvõtmiseks esitab isik (edasi sisseastuja) kirjaliku taotluse näidise järgi, millele lisab:
· sisseastuja isikut tõendava dokumendi ( selle puudumisel sünnitunnistuse) kinnitatud ärakirja; 
· kui taotluse esitab sisseastuja seaduslik esindaja, siis esindaja isikut tõendava dokumendi kinnitatud ärakirja

· kooli direktori allkirja ja kooli pitseriga kinnitatud klassitunnistuse või väljavõtte õpilasraamatust
IV. Õpilaste vastuvõtu kord gümnaasiumi (10. - 12. klassi ).
(1) 10.-12. klassi vastuvõtmiseks esitab isik ( edasi sisseastuja) kirjaliku taotluse näidise järgi, millele lisab:

· sisseastuja isikut tõendava dokumendi (selle puudumisel sünnitunnistuse) kinnitatud ärakirja; 

· kui taotluse esitab sisseastuja seaduslik esindaja, siis esindaja isikut tõendava dokumendi kinnitatud ärakirja

· sisseastuja põhihariduse või sellele vastava välisriigi haridustaseme omandamist tõendava dokumendi kinnitatud ärakirja.

· kooli direktori allkirja ja kooli pitseriga kinnitatud eelmiste klassi(de)tunnistuste või väljavõtte õpilasraamatust (eelmisest koolist) – 11. – 12. klasside jaoks.
V. Kooli õpilaste nimekirjast väljaarvamine
1.1. Õpilane arvatakse kooli õpilaste nimekirjast välja: 

1)  kui õpilane on esitanud kirjaliku taotluse koolist lahkumiseks;

2)  kui õpilane on koolist vastavalt punktile 2 välja heidetud;

3)  kui õpilane on kooli lõpetanud;

4)  kui õpilane ei ole esitanud taotlust lahkumiseks, aga on asunud omandama haridust välisriigi õppeasutuses ja sealt on saabunud vastav kirjalik teatis;

5)  õpilase surma või teiste ettenägemata asjaolude korral

1.2. Õpilase väljaarvamise kooli õpilaste nimekirjast otsustab kooli direktor.

VI. Õpilase koolist väljaheitmine
1.1. Õpilase koolist väljaheitmise otsustab õppenõukogu.

1.2. Õhtuses või kaugõppevormis põhiharidust omandav õpilane heidetakse  koolist välja, kui ta

1)  oma käitumisega ohustab teiste õpilaste turvalisust koolis;

2)  mõjuva põhjuseta ei osale õppetöös seitsme järjestikuse õppenädala jooksul

1.3. Keskharidust omandav õpilane heidetakse koolist välja juhul, kui talle on ühe õppeaasta jooksul pandud kolmes või enamas õppeaines üle poolte kursusehinnetest „nõrk” („2”) või „puudulik” („1”).

VII.  Rakendussätted

(1) Määrus jõustub seadusega sätestatud korras.

Õ I E N D

Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1

Narva Linnavalitsuse Kultuuriosakond valmistas ette käesoleva määruse eelnõu „Narva Täiskasvanute Kooli”  õpilaste vastuvõtmise kord.

Vastavalt Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1 kooli vastuvõtu korra eelnõu valmistab ette direktor (juhataja) ning vastuvõtu korra kinnitab kooli pidaja. Enne vastuvõtu korra kinnitamist esitab kooli pidaja selle eelnõu kooli hoolekogule arvamuse avaldamiseks.

Lugupidamisega,

Dmitri Vergun
Juhataja asetäitja
Jelena Vassiljeva  359 9229

